PMIndiaData/PMIndiaSum huggingface dataset:
وزیر اعظم 24 اکتوبر کو گجرات میں تین کلیدی پروجیکٹوں کا افتتاح کریں گے

نئی دہلی، 22 /اکتوبر 2020 ۔ وزیر اعظم جناب نریندر مودی 24 اکتوبر کو گجرات میں ویڈیو کانفرنسنگ کے ذریعے تین کلیدی پروجیکٹوں کا افتتاح کریں گے۔ وزیر اعظم گجرات کے کسانوں کے لئے ’کسان سریودیہ یوجنا‘ کا آغاز کریں گے۔ وہ یو این مہتا انسٹی ٹیوٹ آف کارڈیالوجی اینڈ ریسرچ سینٹر سے ملحق پیڈیاٹرک ہارٹ ہوسپیٹل اور احمدآباد میں واقع احمدآباد سول ہوسپیٹل میں ٹیلی – کارڈیالوجی کے لئے ایک موبائل اپلی کیشن کا افتتاح کریں گے۔ وہ اس موقع پر گرنار میں روپ وے کا بھی افتتاح کریں گے۔ کسان سریودیہ یوجنا سینچائی کے لئے دن کے اوقات میں بجلی کی فراہمی کے لئے وزیر اعلیٰ جناب وجے روپانی کی زیر قیادت گجرات حکومت نے حال ہی میں ’کسان سریودیہ یوجنا‘ کا اعلان کیا تھا۔ اس اسکیم کے تحت کسان صبح 5 بجے سے شام 9 بجے تک بجلی کی سپلائی سے مستفید ہونے کے اہل بن سکیں گے۔ ریاستی حکومت نے اس اسکیم کے تحت 2023 تک ٹرانسمیشن کے بنیادی ڈھانچے کی تنصیب کے لئے 3500 کروڑ روپئے کا بجٹ مختص کیا ہے۔ اس پروجیکٹ کے تحت 234 ’66-کلوواٹ‘ ٹرانسمیشن لائن کا قیام عمل میں لایا جائے گا، جس کی کل لمبائی 3490 سرکٹ کلومیٹر (سی کے ایم) ہوگی۔ یہ ٹرانسمیشن لائن 220 کلوواٹ سب اسٹیشنوں کے علاوہ ہوگی۔ اس اسکیم کے تحت 2020-21 کے لئے داہود، پاٹن، مہی ساگر، پنچ محل، چھوٹا اودے پور، کھیڑا، تاپی، ولساڈ، آنند اور گر- سومناتھ کو شامل کیا گیا ہے۔ باقی ماندہ اضلاع کو 2022-23 تک مرحلہ وار طریقے سے اس اسکیم میں شامل کیا جائے گا۔ یو این مہتا انسٹی ٹیوٹ آف کارڈیالوجی اینڈ ریسرچ سے ملحق پیڈیاٹرک ہارٹ ہوسپیٹل وزیر اعظم یو این مہتا انسٹی ٹیوٹ آف کارڈیالوجی اینڈ ریسرچ سینٹر سے ملحق پیڈیاٹرک ہارٹ ہوسپیٹل اور احمدآباد میں واقع احمدآباد سول ہوسپیٹل میں ٹیلی – کارڈیالوجی کے لئے ایک موبائل اپلی کیشن کا افتتاح کریں گے۔ یو این مہتا انسٹی ٹیوٹ اب عالمی معیار کے طبی بنیادی ڈھانچے اور طبی سہولیات سے لیس دنیا کے چند منتخب اسپتالوں میں سے ایک ہونے کے علاوہ کارڈیالوجی کا بھارت کا سب سے بڑا اسپتال بن جائے گا۔ یواین مہتا انسٹی ٹیوٹ آف کارڈیالوجی میں 470 کروڑ روپئے کی لاگت سے توسیع کا کام جاری ہے۔ توسیعی پروجیکٹ کی تکمیل کے بعد بستروں کی تعداد 450 سے بڑھ کر 1251 ہوجائے گی۔ یہ انسٹی ٹیوٹ ملک میں سب سے بڑا واحد سپر اسپیشلٹی کارڈیک ٹیچنگ انسٹی ٹیوٹ اور دنیا میں سب سے بڑے سپر اسپیشلٹی کارڈیک اسپتالوں میں سے ایک بھی بن جائے گا۔ اس کی عمارت حفاظتی تدابیر سے لیس ہے، جس میں زلزلے سے متاثر نہ ہوسکنے والی تعمیر، فائر فائٹنگ ہائیڈرینٹ سسٹم اور فائر مسٹ سسٹم شامل ہیں۔ یہ ریسرچ سینٹر بھارت کا پہلا اوٹی والا متحرک ایڈوانسڈ کارڈیک آئی سی یو سے لیس ہوگا، جس میں وینٹی لینٹرس، آئی اے بی پی، ہیموڈائلیسس، ای سی ایم او وغیرہ کی سہولت بھی ہوگی۔ انسٹی ٹیوٹ میں 14 آپریشن سینٹر اور 7 کارڈیک کیتھیٹیرائزیشن لیبس کا بھی آغاز ہوگا۔ گرنار روپ وے گجرات ایک بار پھر عالمی سیاحت کے نقشے پر نمایاں ہوگا جب وزیر اعظم 24 اکتوبر 2020 کو گرنار میں روپ وے کا افتتاح کریں گے۔ ابتداءً اس میں 25 سے 30 کیبن ہوں گے۔ ہر کیبن میں 8 لوگوں کے لئے گنجائش ہوگی۔ روپ وے کے ذریعے 2.3 کلومیٹر کی دوری محض 7.5 منٹ میں طے ہوجائے گی۔ اس کے علاوہ گرنار پہاڑی کے اطراف کی سرسبزی و شادابی کا نظارہ بھی روپ وے سے ہوسکے گا۔
وزیر اعظم نے 9ویں جماعت کی طالبہ ایشیتا کی پی پی سی  پر پینٹنگ کی تعریف کی

وزیر اعظم جناب نریندر مودی نے پریکشا پر چرچا 2023 پر کیندریہ ودیالیہ، امبالہ کینٹ کی 9ویں جماعت کی طالبہ محترمہ ایشیتا کی پینٹنگ کی تعریف کی ہے۔ وزیر اعظم نے کے وی سنگاتن کے ایک ٹویٹ کے جواب میں ٹویٹ کیا: "بہت خوب! تصویروں کے ذریعے امتحان کے وقت طالب علموں کی دنچریا (روز مرہ معمولات )کی بہترین پیشکش۔"
وزیراعظم کا شری لال جی ٹنڈن کے انتقال پراظہار تعزیت

نئی دہلی21 جولائی 2020 ۔وزیراعظم نریندر مودی نے آج مدھیہ پردیش کے گورنر شری لال جی ٹنڈن کے انتقال پر اظہار تعزیت کیا ہے۔ اپنے ایک ٹویٹ میں شری نریندر مودی نے شری ٹنڈن کو ایک ایسے شخص سے تعبیر کیا جو آئینی امورسے بخوبی واقف تھے۔ انہوں نے کہا کہ’’ شری لال جی ٹنڈن کو معاشرے کی خدمت کے تئیں ان کی ان تھک کوششوں کے لئے یاد کیا جائے گا۔انہوں نے ایک موثر منتظم کا ر کے طور پر شناخت بنائی ، عوامی فلاح وبہبود کو ہمیشہ اہمیت دی ۔ ان کے انتقال سے دکھی ہوں ۔ ‘‘ وزیر اعظم نے شری ٹنڈن کی سابق وزیر اعظم آنجہانی شری اٹل بہاری واجپئی کے ساتھ طویل رفاقت کو بھی یاد کیا۔
وزیراعظم نے پارسی نئے سال نوروز پر مبارکباد دی

نئی دہلی،16 اگست ، 2020 / وزیراعظم جناب نریندر مودی نے پارسی نئے سال ، نوروز پر مبارکباد دی ہے۔ وزیراعظم نے کہا کہ ‘‘نوروز مبارک! پارسی نئے سال پر مبارکباد! بھارت پارسی برادری کے غیرمعمولی تعاون کی ستائش کرتا ہے ، جو مختلف میدانوں میں انجام دیا گیا ہے۔ آئندہ سال ہر ایک کی زندگی میں امن اور خوشحالی لائے۔’’ ۔۔۔۔۔۔۔۔۔۔۔۔۔۔۔۔۔۔ م ن ۔ اس۔ ت ح ۔ 2020۔08۔16
وزیر اعظم نے افغانستان میں زلزلے سے ہونے والے جانی نقصان پر تعزیت کا اظہار کیا

وزیر اعظم جناب نریندر مودی نے افغانستان میں زلزلے سے ہونے والے جانی نقصان پر تعزیت کا اظہار کیا ہے۔ وزیر اعظم نے ٹویٹ کیا ”آج افغانستان میں آنے والے تباہ کن زلزلے کی خبر سے گہرا دکھ ہوا۔ قیمتی جانوں کے ضیاع پر میں دل کی گہرائی سے افسوس کا اظہار کرتا ہوں۔ ہندوستان اس مشکل وقت میں افغانستان کے لوگوں کے ساتھ کھڑا ہے اور جلد از جلد تمام ممکنہ آفات سے متعلق امدادی سامان فراہم کرنے کے لیے تیار ہے۔“
باگان میں زلزلے سے متاثرہ پگوڈاؤں کے تحفظ کیلئے میانما کے ساتھ مفاہمت نامے کی کابینہ کی منظوری

نئی دہلی، 30؍اگست؍ مرکزی کابینہ کی میٹنگ میں، جس کی صدارت وزیراعظم نریندر مودی نے کی، میانما میں باگان کے مقام پر ان پگوڈاؤں کے تحفظ کیلئے، جن کو زلزلے سے نقصان پہنچا ہے، ہندوستان اور میانما کے درمیان ایک مفاہمت نامے کی منظوری دی گئی ہے۔ اس مفاہمت نامے پر وزیراعظم کے چھ-سات ستمبر 2017 کو ہونے والے میانما کے دورے کے موقع پر دستخط کئے جائیں گے۔ اس پروجیکٹ پر عمل در آمد سے ثقافت اور مذہب کے شعبوں میں میانما کے ساتھ ہندوستان کے تعلقات کو مزید استحکام حاصل ہوگا۔ اس پروجیکٹ کی مذہبی اور سیاحتی اہمیت کے پیش نظر اس سے ہندوستان کے عوام کے تئیں میانما کےاندر خیر سگالی کا زبردست جذبہ پیدا ہوگا۔ اس سے میانما کے ساتھ ہندوستان کی شراکت داری کو مضبوط بنانے میں بھی مدد ملے گی۔ باگان سیاحوں کیلئے میانما میں ایک خاص مقام کی حیثیت رکھتا ہے۔ اس پروجیکٹ سے میانما کے عوام کیلئے یادگاروں کی بحالی او ر تحفظ میں بھارت کی مہارت کے اظہار کا موقع ملنے کے ساتھ ساتھ دوسرے ملکوں سے آنے والے سیاحوں کیلئے بھی یہی جذبہ پیدا ہوگا۔
وزیر اعظم نے سائنس، ٹیکنالوجی اور اختراع سے متعلق مشاورتی کونسل کے ممبروں کے ساتھ بات چیت کی

نئی دہلی،13نومبر 2018؍وزیر اعظم جناب نریندر مودی نے آج اپنی سائنس اینڈ ٹیکنالوجی اور اختراع سے متعلق مشاورتی کونسل(پی ایم-ایس ٹی آئی اے سی)کے ممبروں کے ساتھ میٹنگ کی اور ان سے بات چیت کی۔یہ کونسل سائنس ، ٹیکنالوجی اور اختراع سے متعلق تمام معاملوں پر مشورے دیتی ہے اور ان معاملات پر وزیر اعظم کے وژن کے نفاذ کی نگرانی کرتی ہے۔ کونسل کے ممبروں نے وزیر اعظم کو ان مختلف اقدامات کے بارے میں جانکاری دی، جو سائنس اور ٹیکنالوجی کے اہم شعبوں میں اختراع اور تحقیق کو اپنانے کے لئے کئے جارہے ہیں۔ وزیر اعظم نے اس بات پر زور دیا کہ سائنس ، ٹیکنالوجی اور اختراع کے فائدے عام آدمی تک پہنچنے چاہئیں۔روزہ مرہ کے مسائل حل ہونے چاہئیں اور ہندوستانی عوام کے رہن سہن کے لئے آسانی ہونی چاہئے۔ اس تناظر میں انہوں نے کونسل کے ممبروں پر زور دیا کہ وہ تعلیمی اداروں ، تحقیق و ترقی کے لیبس ، صنعت اور مختلف سرکاری محکموں کے درمیان مضبوط رابطے قائم کرنے کی سمت کام کریں۔ انہوں نے تعلیمی اور تحقیقی اداروں میں رکاوٹ ختم کرنے کی ضرورت کو دوہرایا۔ وزیراعظم نے ایسے مناسب پلیٹ فارموں اور میکنزم کو فروغ دینے پر زور دیا جو اسکولی بچوں میں سائنسی صلاحیت کی نشاندہی کرنےکے علاوہ انہیں بچوں میں فروغ دے سکیں ،انہیں ضلع اور علاقائی سطح پر اٹل ٹنکرنگ لیب سے جوڑ سکیں۔اس سلسلے میں وزیراعظم نے تحقیق کے کچھ ترجیح علاقوں کا ذکر کیا ہے،جیسے زرعی آمدنی،دائمی اور جینیاتی بیماریوں جیسے بیمل سیل انیمیا، فضلہ کے انتظام اور سائبر سیکورٹی کے حل شامل ہیں۔ میٹنگ میں وزیر اعظم کے پرنسپل سائنٹفک مشیر پروفیسر کے وجے راگھون ، کونسل کے ممبروں کے علاوہ حکومت ہند کے سینیئر افسروں نے شرکت کی۔ م ن۔ح ا۔ن ع
وزیر اعظم نے جلیاں والا باغ قتل عام کے شہیدوں کو خراجِ عقیدت پیش کیا

نئی دہلی،13/اپریل وزیر اعظم جناب نریندر مودی نے جلیاں والا باغ قتل عام کے شہیدوں کو خراجِ عقیدت پیش کیا۔ وزیر اعظم نے کہا ‘‘آج جب ہم اس خوفناک جلیاں والا باغ قتل عام کا 100واں سال منا رہے ہیں، ہندوستان اس خوفناک دن کے اپنے تمام شہیدوں کو خراجِ عقیدت پیش کر رہا ہے۔ ان کی شجاعت اور قربانی کو کبھی فراموش نہیں کیا جائے گا۔ ان کی یاد ہمیں اور بھی سخت محنت کی تحریک دیتی ہے تاکہ ایسے ہندوستان کی تعمیر کی جاسکے جس پر فخر کیا جاسکے’’۔ ۔ ۔ ۔ ۔ ۔ ۔ ۔ ۔ ۔ ( م ن ۔ا گ۔ را ۔ 13 – 04 – 2019)
وزیراعظم نے انڈونیشیا کے صدر سے ملاقات کی

نئی دہلی،04؍نومبر،وزیراعظم جناب نریندر مودی نے 3؍نومبر 2019 کو آسیان ؍ ای اے ایس سے متعلق میٹنگوں کے موقع پر جمہوریہ انڈونیشیاء کے صدر عزت مآب جوکووڈوڈو سے ملاقات کی۔ وزیراعظم نریندر مودی نے دوسری مدت کار کیلئے انڈونیشیاء کا صدر منتخب ہونے پر صدر وڈوڈو کو مبارکباد دی اور کہا کہ دنیا کی دو سب سے بڑی جمہوریتیں اور تکثیری معاشرے ہونے کے ناتے ہندوستان دفاع، سکیورٹی، کنکٹی ویٹی، تجارت، سرمایہ کاری اور عوام سے عوام کے رابطوں کے شعبے میں تعلقات کو مستحکم کرنے کےلئے انڈونیشیاء کے ساتھ کام کرنے کے لئےعہد بند ہے۔ اس بات کا ذکر کرتے ہوئے کہ ہندوستان اور انڈونیشیاء ایک دوسرے کے قریبیسمندری پڑوسی ممالک ہیں۔دونوں لیڈروں نے ہند-بحرالکاہل خطے میں سمندری تعاون سے متعلق اپنے مشترکہ ویژن کے حصول کےلئے امن، سلامتی اور خوشحالی کے واسطے مل کر کام کرنےکےلئے اپنی عہدبندی کا اعادہ کیا۔ دونوں لیڈروں نے انتہا پسندی اور دہشت گردی کے خطرات کے بارے میں بھی بات چیت کی اور اس لعنت کو ختم کرنے کےلئے دوطرفہ طور پر اور عالمی سطح پر مل کر کام کرنے پر اتفاق کیا۔ وزیراعظم نریندر مودی نےدوطرفہ تجارت کو فروغ دینے کےلئے مستقبل کے منصوبوں پر بات چیت کی اور فارماسیوٹیکل، آٹوموٹیو اورزرعی مصنوعات سمیت ہندوستانی اشیاء کے لئے بازار کی اورزیادہ رسائی کی ضرورت کا ذکر کیا۔ اس بات کا ذکرکرتے ہوئے کہ ہندوستانی کمپنیوں نے انڈونیشیاء میں کافی سرمایہ کاری کی ہے وزیراعظم مودی نے انڈونیشیائی کمپنیوں کو مدعو کیا کہ وہ سرمایہ کاری کےلئےہندوستان میں موجود مواقع کا فائدہ اٹھائیں۔ وزیراعظم مودی نےآئندہ سال دونوں ملکوں کے لئے باہمی طور پر ایک مناسب وقت پر ہندوستان کا دورہ کرنے کے لئےصدر وڈوڈوکودعوت دی۔ ہندوستان، انڈونیشیاء کے ساتھ اپنے دوطرفہ تعلقات کو اولین ترجیح دیتا ہے۔ وہ ہمارا جامع اسٹریٹجک پارٹنر ہے۔ اس سال ہندوستان اور انڈونیشیاء سفارتی تعلقات کے قیام کی 70ویں سالگرہ بھی منا رہےہیں۔ ۔۔۔۔۔۔۔۔۔۔۔ (م ن-ا گ-ک ا)
وزیر اعظم نے ٹیکہ کاری کی تعداد 200کروڑ  کے نشان سے تجاوز کرنے پر شہریوں کو مبارکباد پیش کی

وزیر اعظم جناب نریندر مودی نے سائنس میں غیر معمولی یقین ظاہر کرنے اور کووِڈ۔19 ٹیکہ کاری کی تعداد 200 کروڑ کے خصوصی نشان سے تجاوز کرنے پر بھارتی عوام کی ستائش کی۔ انہوں نے اس مہم میں ڈاکٹروں، نرسوں، ہراول کارکنان، سائنسداں حضرات، اختراع کاروں اور صنعت کاروں کے عزم اور جذبے کی بھی ستائش کی۔ وزیر اعظم نے مرکزی وزیر صحت جناب من سکھ مانڈویا کے ذریعہ کیے گئے اعلان پر اپنے ردعمل کا اظہار کرتے ہوئے ٹوئیٹ کیا: ’’بھارت نے ایک مرتبہ پھر تاریخ رقم کی ہے! 200 کروڑ ٹیکہ کاری کی خصوصی تعداد سے تجاوز کرنے پر تمام بھارتیوں کو مبارکباد۔ ان لوگوں پر فخر ہے جنہوں نے پیمانے اور رفتار کے معاملے میں بھارت کی ٹیکہ کاری مہم کو بے مثال بنایا۔ اس نے کووِڈ۔19 کے خلاف عالمی نبرد آزمائی کو تقویت بہم پہنچائی ہے۔‘‘ ویکسین کی شروعات کے دوران، بھارتی عوام نے سائنس میں غیر معمولی اعتماد ظاہر کیا۔ ہمارے ڈاکٹروں، نرسوں، ہراول کارکنان، سائنسدانوں، اختراع کاروں اور صنعت کاروں نے ایک محفوظ کرۂ ارض کو یقینی بنانے میں ایک اہم کردار ادا کیا۔ میں ان کے جوش و جذبے کی ستائش کرتا ہوں۔‘‘
وزیراعظم نریندر مودی کی سربراہی میں سینٹرل ہندی کمیٹی کی 31 ویں میٹنگ کا انعقاد

نئی دہلی، 6 ستمبر 2018، وزیراعظم جناب نریندر مودی کی قیادت میں آج نئی دہلی میں سینٹرل ہندی کمیٹی کی 31 ویں میٹنگ ہوئی۔ اپنے خطاب میں وزیراعظم نے عملی اور تخلیقی تجاویز کے لئے کمیٹی کے تمام ممبروں کو مبارکباد دی۔ جناب مودی نے اس بات پر زور دیا کہ ہندی زبان روز مرہ کی بات چیت کے ذریعہ پھیلنی چاہئے اور سرکاری مقاصد کے لئے پیچیدہ تکنیکی اصطلاحات سے بچنا چاہیے اور ان کا استعمال نہیں کیا جانا چاہیے۔ سرکاری اور معاشرے میں ہندی کے استعمال کے درمیان فاصلے کو کم کرنے کی ضرورت پر زور دیتے ہوئے وزیراعظم نے کہا کہ تعلیمی ادارے اس مہم میں سرکردہ رول ادا کرسکتے ہیں اور اس مہم کو آگے بڑھانے میں مدد کرسکتے ہیں۔ دنیا بھر میں اپنے تجربات کا ذکر کرتے ہوئے وزیراعظم سبھی ممبروں کو یقین دلایا کہ ہم ہندی سمیت تمام ہندوستانی زبانوں کی مدد سے پوری دنیا کے ساتھ جڑ سکتے ہیں۔ اسی طرح وزیراعظم نے کہا کہ ہم کو تمل جیسی دنیا کی سب سے قدیم ہندوستان زبان پر فخر ہے۔ انہوں نے یہ بھی کہا کہ ملک کی سبھی زبانیں ہندی کو مالا مال کرسکتی ہیں۔ اس سلسلے میں وزیراعظم نے حکومت کے ایک بھارت شریشٹھ بھارت پہل کا بھی ذکر کیا۔ وزیر داخلہ جناب کے خیرمقدمی خطبے کے بعد راجستھان کے سکریٹری نے ایجنڈے کے مطابق مختلف مضامین کے بارے میں ہوئی پیش رفت کی تفصیل پیش کی۔ مختلف ممبروں نے ہندی زبان کو پھیلانے سے متعلق معاملات پر اپنے خیالات کا اظہار کیا۔ اس موقع پر وزیراعظم نریندر مودی نے گجراتی۔ ہندی فنڈ بھی جاری کیا جسے سینٹرل ہندی ڈائرکٹوریٹ نے شائع کیا ہے۔ تقریباً دو گھنٹے تک جاری رہنے والی اس میٹنگ میں اروناچل پردیش، ہماچل پردیش اور گجرات کے وزرائے اعلی کے علاوہ کمیٹی کے دیگر ممبروں نے شرکت کی۔ ۔۔۔۔۔۔۔۔۔۔۔ م ن۔ح ا۔ن ا۔
وزیر اعظم نے پی وی نرسمہا راؤ کی یوم پیدائش پر ان کے تعاون کو یاد کیا

وزیر اعظم جناب نریندر مودی نے سابق وزیر اعظم جناب پی وی نرسمہا راؤ کی یوم پیدائش پر ان کو خراج عقیدت پیش کیا۔ وزیر اعظم نے ٹویٹ کر کے کہا: ”ہمارے سابق وزیر اعظم جناب پی وی نرسمہا راؤ جی کو ان کی یوم پیدائش کے موقع پر خراج عقیدت۔ ہندوستان قومی ترقی میں ان کے بھر پور تعاون کے لیے ان کا شکر گزار ہے۔ انھوں نے ایک عظیم اسکالر اور دانشور کے طور پر بھی اپنی شناخت بنائی ہے۔“
وزیر اعظم نے رانی لکشمی بائی کے یوم پیدائش کے موقع پر انہیں خراج عقیدت پیش کیا

نئی دہلی، 19 نومبر 2021: وزیر اعظم جناب نریندر مودی نے رانی لکشمی بائی کے یوم پیدائش کے موقع پر انہیں خراج عقیدت پیش کیا۔ ایک ٹوئیٹ میں وزیر اعظم نے کہا؛ ’’میں بہادر رانی لکشمی بائی کو خراج عقیدت پیش کرتا ہوں۔ بھارت کی تاریخ میں ان کو ایک خصوصی مقام حاصل ہے۔ ان کی بہادری کو کئی پیڑھیاں فراموش نہیں کر پائیں گی۔ میں آج بھارت کے دفاعی شعبے کو تقویت بہم پہنچانے سے متعلق منعقد کیے جا رہے پروگراموں میں شرکت کی غرض سے جھانسی پہنچنے کے لیے پرجوش ہوں۔‘‘
وزیر اعظم نے ٹوکیو اولمپکس 2020 میں کشتی کے مقابلے میں کانسے کا تمغہ جیتنے پربجرنگ پونیا کو مبارکباد پیش کی

نئی دہلی، 07 اگست 2021: وزیر اعظم جناب نریندر مودی نے ٹوکیو اولمپکس 2020 میں کشتی کے مقابلے میں کانسے کا تمغہ جیتنے پر بجرنگ پونیا کو مبارکباد پیش کی ہے۔ ایک ٹوئیٹ میں، وزیر اعظم نے کہا؛ ’’ # ٹوکیو 2020 سے ایک پرمسرت خبر آرہی ہے! @ بجرنگ پونیا نے شاندار طریقے سے مقابلہ کیا۔آپ کی حصولیابی کے لئے مبارکباد، اس کامیابی نے ہر ہندوستانی کو فخر اور خوشی کا احساس بخشا ہے۔‘‘
مرکزی کابینہ نے، حیاتیاتی تنوع کے تحفظ کے شعبے میں بھارت  اور نیپال کے درمیان مفاہمت نامے پر دستخط کئے جانے کو منظوری دی

وزیر اعظم جناب نریندر مودی کی صدارت میں مرکزی کابینہ نے بھارت اور نیپال کے درمیان جنگلات، وائلڈ لائف ، ماحولیات، حیاتیاتی تنوع کے تحفظ اور آب وہوا کی تبدیلی کے شعبے میں باہمی تعاون بشمول راہداریوں کی بحالی اور علاقوں کو آپس میں جوڑنے نیز معلومات اور بہتر طریقوں کو دونوں ملکوں کے درمیان مشترک کرنے اور باہمی اشتراک وتعاون کو مستحکم کرنے کے مقصد سے نیپال حکومت کے ساتھ حیاتیاتی تنوع کے تحفظ کے بارے میں مفاہمت نامے پر دستخط کرنے کی ماحولیات، جنگلات اور آب وہوا کی تبدیلی کی وزارت کی تجویز کو منظوری دے دی ہے ۔ اس مفاہمت نامے سے دونوں ملکوں کے درمیان جنگلات، وائلڈ لائف ، ماحولیات، حیاتیاتی تنوع کے تحفظ اور آب وہوا کی تبدیلی کے شعبوں بشمول راہداریوں کی بحالی اور علاقوں کو آپس میں جوڑنے نیز معلومات اور بہتر طریقوں کو مشترک کرنے کے لئے باہمی اشتراک وتعاون کو فروغ دینے میں مدد فراہم ہوگی۔ ۔۔۔۔۔۔۔۔۔۔۔۔۔۔۔۔۔۔۔۔۔ (ش ح- م ع- ق ر)
وزیراعظم کل جھانسی کے دورے پر جائیں گ

نئی دہلی،14؍ فروری؍وزیراعظم جناب نریندر مودی 15؍فروری 2019 کو جھانسی کے دورے پر جائیں گے۔ وزیراعظم جھانسی میں مختلف النوع ترقیاتی پروجیکٹوں کا سنگ بنیاد رکھیں گے یا ان کا افتتاح کریں گے۔ وزیراعظم جھانسی اترپردیش میں دفاعی گلیارے کا سنگ بنیاد رکھیں گے۔ بھارت کو دفاعی پیداوار کے شعبے میں خود کفیل بنانے کی غرض سے حکومت ہند نے فیصلہ کیا ہے کہ ملک میں دو دفاعی گلیارے قائم کئے جائیں۔ یہ دفاعی گلیارے تمل ناڈو اور اترپردیش میں قائم کئے جانے ہیں۔ جھانسی، اترپردیش، دفاعی گلیارے کے 6 نوڈل پوائنٹس میں سے ایک ہے۔ وزیراعظم نے اترپردیش کے سرمایہ کاروں کی میٹنگ کے دوران ، جو فروری 2018میں منعقد ہوئی تھی، اس امر کا اعلان کیا تھا کہ اترپردیش کے بندیل کھنڈ خطے میں ایسا ایک گلیارہ قائم کیا جائے گا۔ وزیراعظم جھانسی-خیرار سیکشن کے تحت 297 کلو میٹر طویل برق کاری کا بھی افتتاح کریں گے۔ برق کاری کا یہ عمل ریل گاڑیوں کی آمدورفت کے عمل کو تیز کرے گا، کاربن اخراج میں تخفیف کرے گا اور ماحولیات کی ہمہ گیری میں اضافہ کرے گا۔ وزیراعظم مغرب-شمال بین خطہ جاتی بجلی ترسیل استحکام پروجیکٹ کو بھی قوم کے نام وقف کریں گے، جس کا مقصد مغربی اترپردیش کوبجلی کی لگاتار سپلائی کو یقینی بنانا ہے۔ وزیراعظم پہاڑی باندھ جدید کاری پروجیکٹ کا بھی افتتاح کریں گے۔ پہاڑی باندھ ایک آبی ذخیرہ باندھ ہے، جو ضلع جھانسی کے تحت دھسان ندی پر واقع ہے۔ سبھی کو پینے کا پانی فراہم کرنے کے حکومت کے منصوبے کے مطابق وزیراعظم بندیل کھنڈ خطے کےلئے پائپ کے ذریعے آبی بہم رسانی کی اسکیم کا سنگ بنیاد بھی رکھیں گے، جو دیہی علاقوں میں پانی سپلائی کرے گی۔ یہ پروجیکٹ خاصی اہمیت کا حامل ہے، کیونکہ اس کے ذریعے خشک سالی کا شکار بندیل کھنڈ کے خطے کو پانی کی بہم رسانی کو یقینی بنائی جا سکے گا۔ امرت کے تحت جھانسی شہر کے لئے پینے کے پانی کی اسکیم کے مرحلہ 2 کا بھی سنگ بنیاد وزیراعظم کے ہاتھوں رکھا جائے گا۔ وزیراعظم جھانسی میں ریل کے ڈبے کی مرمت اور تزئین کاری کی ورکشاپ کا بھی سنگ بنیاد رکھیں گے۔ یہ سہولت بندیل کھنڈ خطے میں روزگار کے مواقع بہم پہنچائے گی۔ وزیراعظم جھانسی-مانک پور اور بھیم سین-خیرار ریلوے لائنوں کے 425 کلو میٹر حصے کو دوہرا بنانے کے لئے بھی سنگ بنیاد رکھیں گے۔ اس کے ذریعے نہ صرف یہ کہ ریل گاڑیوں کا آنا جانا آسان ہوگا، بلکہ بندیل کھنڈ خطے کی مجموعی ترقی میں بھی مدد ملے گی۔ وزیراعظم جناب نریندر مودی نے اس سے قبل اترپردیش میں ورنداون اور وارانسی کا دورہ کیاتھا، جس کا مقصد بالترتیب اسکولوں کے نادار بچوں کو 300کروڑویں تھالی پروسنا اور پراواسی بھارتی دیوس میں شرکت کرنا تھا۔ ( م ن ۔ ۔ ک ا) ( 14 – 02 – 2019 )
’بھارت رتن‘ لتا منگیشکر اور وزیر اعظم نریندر مودی – ایک خصوصی تعلق

نئی دہلی، 06 فروری 2022: لتا منگیشکر جی اور وزیر اعظم جناب نریندرمودی کے درمیان خصوصی تعلق کے بارے میں تفصیل پیش کرنے والی ایک تحریر وزیر اعظم نریندر مودی کی ویب سائٹ narendramodi.inپر ساجھا کی گئی ہے۔ وزیر اعظم کے دفتر نے ٹوئیٹ کیا؛ ’’ ’بھارت رتن‘ لتا دیدی اور وزیر اعظم@ نریندر مودی –ایک خصوصی تعلق https://t.co/tiSTrSm715 نمو ایپ کے توسط سے‘‘
نو روز کے موقع پر قوم کو وزیر اعظم کی مبارک باد

نئی دلّی ، 22 مارچ ؍وزیر اعظم جناب نریندر مودی نے نو روز کے موقع پر قوم کو مبارک باد پیش کی ہے ۔ اپنے پیغام میں وزیر اعظم نے کہا ہے کہ ’’ نو روز مبارک ہو ! امن اور خوش حالی سے بھر پور سال کے لئے دعا کرتا ہوں ۔ وزیر اعظم نے مزید کہا ہے کہ ہر شخص خوش اور اچھی صحت سے ہم کنار ہو ۔ ‘‘ ۔ ۔ ۔ ۔ ۔ ۔  م ۔ ر ۔ ر۔ .
قومی شہری ہاؤسنگ فنڈ کے قیام کو کابینہ کی منظوری

نئی دہلی، 20فروری / وزیراعظم جناب نریندر مودی کی زیر صدارت مرکزی کابینہ نے 60 ہزار کروڑ روپئے کے قومی شہری ہاؤسنگ فنڈ (این یو ایچ ایف ) کے قیام کو اپنی منظوری دے دی ہے۔ یہ فنڈ بلڈنگ میٹریلز اینڈ ٹیکنالوجی پروموشن کونسل (بی ایم ٹی پی سی ) میں واقع ہوگا۔ بی ایم ٹی پی سی ایک خود مختار ادارہ ہے جو ہاؤسنگ اور شہری امور کی وزارت کے تحت سوسائٹیز رجسٹریشن ایکٹ کے تحت رجسٹرڈ ہے۔ وزارت نے اب تک پردھان منتری آواس یوجنا (شہری )کے تحت 39.4 لاکھ مکانات کی تعمیر کو منظوری دی ہے۔ ریاستوں ؍ مرکز کے زیر انتظام علاقوں کا رد عمل بھی بہت اچھا ہے اور ہرماہ تقریباً 2 سے 3 لاکھ مکانات کی تعمیر کو منظوری دی جا رہی ہے۔ 17 لاکھ سے زیادہ مکانوں کی تعمیر شروع ہو چکی ہے اور تقریباً 5 لاکھ مکانوں کی تعمیر مکمل ہو چکی ہے ۔ کریڈٹ لنکڈ سبسڈی اسکیم (سی ایل ایس ایس )، جس میں پردھان منتری آواس یوجنا (شہری) کے تحت اہل مستفدین کو بینکوں ؍ ایچ ایف سی کے ذریعے، ای ڈبلیو ایس ؍ ایل آئی جی ؍ ایم آئی جی مستفدین کو مکانوں کی تعمیر کے لئے رقم منظور کی جاتی ہے، کی کارکردگی میں قابل ذکر اضافہ ہوا ہے۔ اس اسکیم کے تحت گذشتہ آٹھ مہینوں میں تقریباً 87 ہزار ہاؤسنگ لون منظور کئے گئے ہیں اور 40 ہزار سے زیادہ درخواستیں منظوری کے لئے زیر غور ہیں ۔ اس کا مقصد تقریباً 1.2 کروڑ مکانوں کی کمی کو دور کرنا اور 2022 تک سب کو مکان دستیاب کرانا ہے۔ قابل ذکر ہے کہ 2022 میں ملک کی آزادی کے 75 سال پورے ہوں گے۔ این یو ایچ ایف آئندہ چار برسوں کے اندر مطلوبہ فنڈ اکٹھا کرے گا تاکہ بینی فیشیری لنکڈ کنسٹرکشن (بی ایل سی )، ایفارڈیبل ہاؤسنگ ان پارٹنر شپ (اے ایچ پی )ان سیٹو سلم ری ڈیولپمنٹ (آئی ایس ایس آر ) اور کریڈٹ لنکڈ سبسڈی اسکیم (سی ایل ایس ایس ) جیسی مختلف اسکیموں کے تحت مرکزی امداد کی دستیابی کے عمل میں پائیداری آ سکے اور شہری علاقے میں مکانوں کی کمی تیزی کے ساتھ دور ہو سکے۔
وزیر اعظم نے لوگوں سے ہر گھر ترنگا تحریک کو مضبوط کرنے کی اپیل کی

وزیر اعظم جناب نریندر مودی نے لوگوں سے ہر گھر ترنگا تحریک کو مضبوط بنانے کی اپیل کی ہے۔ جناب مودی نے ان لوگوں کی بے مثال ہمت اور کوششوں کو بھی یاد کیا جنہوں نے آزاد بھارت کے پرچم کا خواب دیکھا تھا۔ انہوں نے تاریخ کے کچھ دلچسپ حصوں کو بھی ساجھا کیا ہے جس میں ہمارے ترنگے سے وابستہ کمیٹی کی تفصیلات اور پنڈت نہرو کے ذریعہ لہرائے گئے پہلے ترنگے کی تفصیلات بھی شامل ہیں۔ انہوں نے کہا کہ 22 جولائی کا دن تاریخ میں ایک خاص اہمیت رکھتا ہے کیونکہ اسی دن 1947 میں ہمارے قومی پرچم کو اپنایا گیا تھا۔ وزیر اعظم نے سلسلہ وار ٹویٹ میں کہا؛ “اس سال، جب ہم آزادی کا امرت مہوتسو منا رہے ہیں، آئیے ہر گھر ترنگا تحریک کو مضبوط کریں۔ ترنگا لہرائیں یا 13 اور 15 اگست کے درمیان اپنے گھروں میں اس کی نمائش کریں ۔ یہ تحریک قومی پرچم کے ساتھ ہمارا تعلق گہرا کرے گی۔” “آج، 22 جولائی کا دن ہماری تاریخ میں ایک خاص اہمیت رکھتا ہے۔ 1947 میں اسی دن ہمارے قومی پرچم کو اپنایا گیا تھا۔ ہمارے ترنگے سے وابستہ کمیٹی کی تفصیلات اور پنڈت نہرو کی طرف سے لہرائے جانے والے پہلے ترنگا سمیت تاریخ کے کچھ دلچسپ حصوں کو آپ کے ساتھ شیئر کرتا ہوں۔ “ “آج، ہم ان تمام لوگوں کی یادگار ہمت اور کوششوں کو یاد کرتے ہیں جنہوں نے آزاد ہندوستان کے لیے اس وقت ایک پرچم کا خواب دیکھا تھا جب ہم نوآبادیاتی حکمرانی سے لڑ رہے تھے۔ ہم ان کے وژن کو پورا کرنے اور ان کے خوابوں کے ہندوستان کی تعمیر کے لیے اپنے عزم کا اعادہ کرتے ہیں۔”
وزیراعظم نے اروناچل پردیش کی شاندار ثقافت کی ستائش کی

وزیر اعظم جناب نریندر مودی نے جناب کرن ریجیجو کے ایک ٹویٹ کو ٹیگ کیا ہے جو کہ سجولنگ برادری سے تعلق رکھنے والے لوگوں کے گاؤں کازالنگ کے دورے کے تعلق سے ہے، انہوں نےزور دیتے ہوئے کہا کہ اصل لوک گیت اور رقص اروناچل پردیش کی ہر برادری کی سرشت میں شامل ہے۔ وزیر اعظم نےٹویٹ کیا: ''ہمارےمرکزی وزیرقانون کرن ریجیجو بھی شاندار ڈانسر ہیں! اروناچل پردیش کی فعال اور شاندار ثقافت دیکھ کر اچھا لگا…. "
وزیر اعظم نے دماغی تحقیق کے مرکز کا افتتاح کیا اور آئی آئی ایس سی  بنگلور میں باگچی پارتھا سارتھی ملٹی اسپیشلٹی اسپتال کا سنگ بنیاد رکھا

وزیر اعظم جناب نریندر مودی نے آج دماغی تحقیق کے مرکز کا افتتاح کیا اور آئی آئی ایس سی بنگلورو میں باگچی پارتھا سارتھی ملٹی اسپیشلٹی اسپتال کا سنگ بنیاد رکھا۔ وزیر اعظم نے ٹویٹ کیا: ’’@ آئی آئی ایس سی بنگلورومیں دماغی تحقیق کے مرکز کا افتتاح کرتے ہوئے خوشی ہوئی۔ خوشی اس لیے زیادہ ہے کہ مجھے اس منصوبے کا سنگ بنیاد رکھنے کا اعزاز بھی حاصل ہوا۔ یہ مرکز دماغ سے متعلق امراض کا انتظام کیسے کیا جائے پر تحقیق میں سب سے آگے ہوگا ۔‘‘ ’’ایک ایسے وقت میں جب ہر قوم کو صحت کی دیکھ بھال کو سب سے زیادہ اہمیت دینی چاہیے، باگچی پارتھا سارتھی ملٹی اسپیشلٹی اسپتال جیسی کوششیں بہت اہمیت رکھتی ہیں۔ آنے والے وقتوں میں، یہ صحت کی دیکھ بھال کی صلاحیتوں کو مضبوط کرے گا اور اس شعبے میں اہم تحقیق کی حوصلہ افزائی کرے گا۔‘‘ مرکز برائے دماغی تحقیق کو اپنی نوعیت کی ایک تحقیقی سہولت کے طور پر تیار کیا گیا ہے اور عمر سے متعلقہ دماغی عوارض کو سنبھالنے کے لیے صحت عامہ کی اقدام کے ثبوت فراہم کرنے کے لیے اہم تحقیق کرنے پر توجہ مرکوز کرتا ہے۔ آئی آئی ایس سی بنگلورو کے کیمپس میں 832 بستروں پر مشتمل باگچی پارتھاسارتھی ملٹی اسپیشلٹی اسپتال تیار کیا جائے گا اور اس باوقار ادارے میں سائنس، انجینئرنگ اور طب کو مربوط کرنے میں مدد کرے گا۔ یہ ملک میں کلینکل ریسرچ کو بڑا فروغ دے گا اور اختراعی حل تلاش کرنے کی سمت کام کرے گا جو ملک میں صحت کی دیکھ بھال کی خدمات کو بہتر بنانے میں مددگار ثابت ہوں گے۔
وزیر اعظم نے ہم وطنوں ، بالخصوص تمل لوگوں کو پوتانڈو کے مبارک موقع پرمبارکباد پیش کی

نئی دہلی۔ 14 اپریل وزیر اعظم جناب نریندر مودی نےہم وطنوں اور خاص طور پر تمل بھائیوں اور بہنوں کو پوتانڈو کے مبارک موقع پر مبارکباد پیش کی ہے۔ وزیر اعظم نے ٹویٹ کیا ہے؛ “سب کو خاص طور پر میری تمل بہنوں اور بھائیوں کو پوتانڈو کی مبارکباد۔ میری دعا ہے کہ آنے والا سال کامیابیوں اور خوشیاں لے کر آئے ۔ آپ کی تمام آرزوئیں پوری ہوں۔ سب خوش اور صحت مند رہیں۔" ۔۔۔۔۔۔۔۔۔۔۔۔۔۔۔۔۔۔۔۔۔ (ش ح ۔ رض ۔ ج ا (
گجراتی نئے سال کے آغاز پر وزیر اعظم کی لوگوں کو مبارکباد

نئی دہلی، 08 نومبر، وزیراعظم جناب نریندر مودی نے گجرات کے عوام کو گجرتی نئے سال کے موقع پر مبارکباد دی ہے۔ وزیراعظم نے کہا کہ‘‘سبھی گجراتیوں کو نئے سال کی مبارکباد۔ آئندہ سال آپ سبھی کی امنگوں کو پورا کرے۔ ہر ایک شخص صحت مند اور خوش رہے۔’’
وزیر اعظم  نے ٹوکیو اولمپکس 2020 میں نیزہ پھینکنے کے مقابلے میں سونے کاتمغہ جیتنے کے لئے نیرج چوپڑا کو مبارکباد پیش کی

نئی دہلی، 07 اگست 2021: وزیر اعظم جناب نریندر مودی نے، ٹوکیو اولمپکس 2020 میں نیزہ پھینکنے کے مقابلے میں سونے کا تمغہ جیتنے کے لئے نیرج چوپڑا کو مبارکباد پیش کی ہے۔ وزیر اعظم نے یہ بھی کہا کہ انہوں نے غیر معمولی جذبے کے ساتھ کھیلتے ہوئے بے مثال شجاعت کا مظاہرہ کیا۔ ایک ٹوئیٹ میں، وزیر اعظم نے کہا؛ ’’ٹوکیو میں تاریخ رقم کی جا چکی ہے! آج @ نیرج_ چوپڑا نے جو کامیابی حاصل کی ہے، اسے ہمیشہ یاد رکھا جائے گا۔ نوجوان نیرج نے ممتاز کارنامہ انجام دیا ہے۔ انہوں نے غیرمعمولی جذبے کے ساتھ کھیلتے ہوئے بے مثال شجاعت کا مظاہرہ کیا۔ گولڈ جیتنے کے لئے انہیں مبارکباد۔ # ٹوکیو2020‘‘